السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد طيب الله اوقاتكم بكل خير
واسأل الله سبحانه وتعالى في هذه الاوقات المباركة ان يسددنا الله سبحانه وتعالى واياكم بما فيها خير وينفع بنا وبكم حيثما كنا وكنتم واسأله ان يجعلنا واياكم ممن يشهد بركة
البكور كل يوم ما زال حديثنا هذا بهذه السلسلة حول العلم النافع فاسأل الله ان يمن علينا علينا وعليكم بالعلم النافع والعمل الصالح كلمنا عن اه آآ شروط في طلب العلم
وان الشروط ديت موجودة حتى عند اهل الدنيا لمن اراد ان يحصن فيها علم نافع فلابد ان يتغرب لابد ان يكون هينا لينا لمن يتعلم ولنتغرب وتواضع والترع وجع وهن واعص هواك واتبع
وان لابد ان الانسان يعيش مفهوم الغربة وقلنا ان الغربة ديت حتى الشباب اللي بيحققوا طموح دنيوي ارضي شهادات معينة فتلاقيه بيعيش مفهوم الغربة ده شوية يكون بعيد عن اه
اه ملزات آآ زمايله زمايله بيخرجوا يلعبوا يخرجوا للمطاعم ونواصي الشوارع والكلام ده تلاقيه هو عشان عاوز يطلع من الاوائل بيعيش نوع من الغربة من غصبن عنا. موضوع التواضع الانسان ان لم يكن هينا لينا مع
من يعلمه فقد علما كثيرا وده برضو سبحان الله حتى في امور الدنيا لو آآ ما كنتش يعني بتكون هين ولين وبتقبل الخشونة شوية في التحصيل لان العلم عشان تحصله لابد فيه من صبر
وسيدنا موسى عليه السلام صدر هذه الصفة ويعني كأنه اغرى الخضر ان يعلمه بسبب هذه الصفة انه صدرها وده في البداية ان الخضر نفسه قال له على الصفة ديت سبحان الله
بل لو تأملتم ان الخضر من بداية الطريق قال لسيدنا موسى لن تستطيع معي صبرا صح وفي النهاية الطريق قال له ايه سأنبؤك بتأويل ما لم تسطع عليه صبرا ازا كانه يقول له قلت لك من البداية ان هذا الطريق
طريق فيهم مشاق زهنية مشقة جسدية ومحتاج صبر محتاج صبر عن كل حاجة وفي النهاية اللي خلاك تستعجل هو ان زادك من الصبر لم يكن كافيا كما توقعت الباب ده مهم قوي. يعني مسلا لقاء زي ده محتاج صبر عن النوم
سواء من المحاضر سواء من الحاضرين محتاج صبر انك تقوم وتسيب البطانية وتسيب اللحاف ايوة انت ياللي سامعني وتمسك ورقة وقلم وتدون الفوايد اللي انت محتاجها محتاج صبر لو فعلا محتاج انت تحصل
ومحتاج تفوق فالتواضع ده ليه؟ لان انا في اوقات كتير هيبقى فيه خشونة في الطريق سواء طبيعة الطريق او سواء ده شيء سبحان الله ركبه الله في تحصيل العلم حتى يعلم الناس ان هذه الامور تأتي ببزل
وتأتي بجهد كما اه نقول للمعلم ونقول للمربي ونقول لمن يعلم الناس الراحمون يرحمهم الرحمن وبنقول للطلبة انك لازم تكون متواضع من هذا العلم الذي امامك ان لم تنكسر لتحصيله
فانت ارض لا تستحق ان ينمو فيها هذا النبات الطيب واسوأ شيء ربما يبتلى بي طالب العلم هو الندية لمن يعلمه والندية لمن يعلمه ان الدية ديت اللي هي بعد شوية
هتتلبس بزي زي الهيبة وزي انا ما غلطتش وزي حاجات كتير من الحاجات ديت اللي هي ممكن يكون سبحان الله دافعها كبر خفي طبعا والامر ده محتاج مشرط جراح لانه حسنة بين سيئتين
من الممكن المعلم يستغل هذا الكلام ويظل يقول لابد ان الناس تتواضع لابد ان الناس تكون مش عارف تنكسر للعلم وهو عنده داء نرجسي مسلا او داء الكبر وعاوز الناس كلها تبقى ايه؟ متواضع له
آآ او تبقى ساكتة ويقدسوه والكلام ده. فيه شريحة كده ممكن يكون ابتليت بامراض عافانا الله واياكم وغالبا ده وهو طالب كان كده برضو بالمناسبة يعني والطرف التاني لأ انا برضه انت ما تعرفش انا ابن مين
خلي بالك برضو انا دكتور في الجامعة اه مش معنى ان انا جاي اتعلم تجويد ولا بتعلم كزا انا زابط قد الدنيا. انا مش عارفة ايه انا تي كانت وبابايا كانوا التفاصيل دي يا حبيبي مش هتفرق معنا خالص ولا هتفرق مع اي حد بيعلمك
لو هو فعلا بيعلمك لارضاء الله سبحانه وتعالى ودي من الحاجات المهمة جدا على كل من يعلم الناس ان يدرك ان لا عنده امانة هذه الامانة لابد ان تبزل لاهلها لا لغيرهم
صاحب العلم لابد ان يدرك ان لديه امانة تبزل لمن يستحقها لا تبذل للجميع الدعوة للجميع والاختصاص والاصطفاء والبناء لمن تدرك انه غدا سينفع امته هذا باب ضروري استيعابه. ولذلك من لوازم هذا الكلام
ان لا يهين طالب العلم ومعلم الناس الخير نفسه للامام البخاري رحمة الله عليه لما طلبه الامير ان يعلم اولاده فقال له ايه؟ قال له فليأتوا وليتعلموا مع الناس؟ قال لا اريد ان اخصهم بمجلس
فقال انا لا ازل العلم. والله انت امير المؤمنين مش امير المؤمنين اولادك ييجوا هنا ولو انا من انصار ان آآ ان آآ الطالب ما يحفزش قرآن في بيته الا لضرورة قصوى
ان يعز هزا الباب ويعز المعلم وانا من انصار ان المعلم معلم القرآن بقدر المستطاع لا يذهب للبيوت ليه لان في ناس بتتعامل مع الطريقة ديت عادي جدا. يبقى المعلمة رايحة البيت وخلاص وركبت
ان استلمت الطريق وهي جاية عادي جدا. رسالة على الواتس ولا على التليفون لا ما فيش النهاردة احنا مش فاضيين وبنمتحن ما فيش النهاردة تيتة جاية النهاردة وهنزورها او هتزورنا ما فيش النهاردة احنا رايحين نتفسح. ايه اللي يحصل
يبقى قيمتك فين دلوقتي لأ ويدخل الوالد ولا الوالدة ويظل ايه؟ يقول يديك تعليمات تسمع ازاي وما تسمعش ازاي. طب ما بين حضرتك فاهم كل حاجة ما تيجي حضرتك اللي خلاص تدير العملية دي
طب ازا كنت ولابد ولابد انك هتروح يكون في شروط من البداية في عدد حصص معينة ازا غابها بلا اعذار قطعية يتم الاعتزار له الامر التاني ان استطعت ان استطعت ان يكون في حد بينسق لك الامور المالية بعيدا عنك
فهزا مهمة قوي لما بدأ اتكلم في عمر الماديات ولا تتكلم معي هنعدي النقطة ديت بس ايه يعني دي من اللوازم. من اللوازم ومن الامور المهمة قوي ان طالب العلم اذا ابتلي انه تواجد في مكان اداري لا يسمح
ان يتعامل معه بندية لا يسمح ان يتعامل معه بندية. على سبيل المسال انت في مؤسسة قدرا الشيخ العدوي فيها الشيخ الحويني فيها. حد من عظماء الامة فيها. او من الناس الصالحين الكبار فيها
تتكلم معه ازاي؟ ما تنساش ان ده معلمك وما تنساش ان ده العالم بتاعك وان ده الشيخ بتاعك وحاجات كتير قوي فتيجي تقول له لو سمحت يا شيخنا وانت صوتك بصوت
اه انت هنا اول ما تقول الكلام ده يبقى انت دخلت في حتة انا ما بتتكلمش دلوقتي ايه اداريا يا جماعة ودي من النقطة المهمة قوي علوم الغرب تستعمل كحزاء
اه لتسير به لتطأه وتسير به. لا يستعمل كقبعة على الرأس العلوم دي علوم انت تستفيد منها كوسيلة تضع فيها غاياتك فاهمين احنا بنقول ايه وسيلة تضع فيها غايتك. ودي من ضمن الحاجات المهمة قوي في الفروق بينا وبين غيرنا
احنا يا جماعة علم علم مسلا طب دلوقتي علم الطب حاليا هو العلم لطب الهون. يعني مدرسة ايه اللي احنا ماشيين بها دلوقتي طبيا في العالم تقريبا كله هل هو الطب الروسي
ولا الطب الصيني ولا الطب الامريكي ولا حتى يعني ايا كان المهم احنا في الاغلب معزم العالم ماشي على المدرسة الامريكية طيب في علم الادارة احنا ماشيين دلوقتي الادارة اليابانية والادارة الروسية ولا ادارة
شفتم وانا بتكلم دلوقتي لازم تبقى مدرك ان دي ان دي مدارس فيها اختلافات في العلم ده بما ان ان احنا في سلطة السقافة الغالبة هتلاقي علم الادارة حاليا المصدر هو العلم الامريكي
اما تيجي تعمل بقى الرؤية والرسالة والكلام ده هتلاقي في الرؤية يقول لك ايه؟ احنا احلى ناس بنبيع مش عارف ايه. احنا افضل ناس نكون كزا احنا رؤيتنا نكون كزا
طيب انا دار قرآن ايه رؤيتي؟ والله انا رؤيتي في المنصورة ان انا اكون افضل دار قرآن بتقدم الخدمة في اي مشكلة في كده؟ لا طبعا علم الادارة الجميل بيقول ان بتاعك لازم تبقى حاجة زي كده. اكتب يا سيدي
ايه اللي يحصل مع الوقت ان فريقك يتشرب المفهوم ده بايه عارفين كده اما يجي الدكتور يكتب لك دواء فيقول لك خلي بالك له اعراض جانبية هم بياخدوا العلم ده بما ان ان ما فيش فلتر حد بيفلتر صح وعنده وعي
بياخده بايه باعراضه الجانبية. ايه العرض اللي هنا؟ اللي يحصل؟ ان انا سممت كل اللي في المؤسسة دلوقتي طب سممتهم ازاي ان احنا افضل دار هتكون بتقدم الخدمة دي وبالتالي بقى في خشونة في التنافس مع اخواتي اللي موجودين في
وحافظة ليه وبالتالي كلما هم نضجوا في شيء انا اتوترت. ليه؟ لان بتاعي بيضيع رؤيتي خلاص طارت صح؟ وهو مبسوط ان هو عارف حاجة اسمها وحاجة اسمها مش عارف ايه ومبسوط وعنده ايه ورقة وايه والكلام ده كله. مش عارف ايه وجه البسط انك تكون ماشي
ورا ناس بالمسطرة بالطريقة ديت. وانك تابع مائة في المائة حتى ما فيش اي جودة تحسينية حاططها متى ستكون متبوعا يا ابن الحلال فايه اللي يحصل اه لكن لو انا عندي فلترة شرعية هقول ايه
اقول ان انا من دور القرآن التي تعزز هذه الخدمة او تجود اول بأي حاجة لأ هو عدم اعمال الوحي اللي بيقول عدم اعمال العقل لأ لسة برضو مفهمنيش قوي
عدم اعمال العقل الوحي عقل المسلم طبعا اللي الباب ده ضروري استيعابه يا جماعة. لان القصص دي بتيجي بتعمل. انا عندي في الاسلام ان الوالد له منازل الوالد له منزلة الام له منزلة. طب انا اتوجدت في مؤسسة فيها امي
اقول لامي في طريقة التعامل مع امي اتعامل معها ازاي؟ مخصوم منك ومش عارف ايه والكلام ده كله حنانيك. فهتتعامل ازاي؟ هتفوت لامك ولا هتعمل ايه قصة لا دي ولا دي انا ما بقولش ان انا نسيت ويحصل الخطأ
عشان بس اللي ايه ان الجماعة اللي عندهم اللوازم ديت لا ابيض لا اسود. لا لا لا ابيض ولا اسود. في الوان كتيرة جدا. مش واخد بالك ان في بمبى؟ ده فيه بنفسج وفيه
برتقالي وفيه ده في الوان كتير طلعت جديدة الفترة اللي فاتت دي. المهم طبعا انا اقصد ان الموضوع مش لهؤلاء ولا دول واخدين بالكم الحاجة دي هتلاقوها في التربية هتلاقوها في الادارة هتلاقوها في حاجات كتير قوي
فاقيلوا ذوي العثرات او ذوي الهيئات عثراتهم اما تلاقي النهاردة واحد بيتعامل معه ازاي لا في ناس لهم سبق ولهم طريقة في التعامل مختلفة والمتأمل للسنة واللي فعلا بقى فاهم ادارة شرعية كويس وعنده اصدقاء ومقاصد للوحي كويس قوي
هيكون ايه؟ مدرك تماما. طبعا اللي مش فاهم ان شاء الله ايه حاجة مجانية. يا اما هذا الخطاب ليس له او ربما لو استمع مرة اخرى يستوعب. في احيانا بتكون بتتكلم بلغة
او بمعنى معين المعنى ده اللي مش فهمه قد لا يكون هو المخاطب ده يعني مش شرط ان يكون هو المخاطب ليه ممكن يكون يعني في ناس تعمل في مؤسسات فاهمين كلامي كويس قوي
فربنا يسددنا واياكم لما فيها خير. فانا دلوقتي عندي الشيخ العدوي هتعامل معه ازاي ربنا يرفع قدره في الدنيا والاخرة وهو معي في المؤسسة طيب انا لو في مؤسسة وبدأت الاحز ان الدية
ايه اللي يحصل طبعا زي ما قلت وباكد ان الموضوع ده مشرط جراح. يعني ايه ممكن الواحد يعمله بغرور ممن يعلم الناس؟ اه بقى انتم هتعاملوني كده فهو مش مستحمل ان الناس تناقشه
فياخد قرار معين فده افة كبيرة انا عايز اتكلم دلوقتي في الاصل ان الدنيا صحية من الداخل يعني فايه اللي يحصل؟ لا تهين العلم يعني لا تهين العلم. اه اترك هذه المؤسسة
انسحاب ويمليه حفازا على ما شرفك الله به والا تسمح لهزه القيم ليه؟ يعني مسلا دي بالزبط حاجة قريبة من اللي هقوله دلوقتي. انا في مجلس باعلم القرآن وجاي طالب حاطط رجل على رجل
وبيقول لي صوتك واطي لو سمحت علي عشان انا مش سامعك كويس ولو سمحت قرب مني خلاص عشان انا لما ايه يعني طول ما المعلم بعيد عني كده بقلق الراجل ده
ما ينفعش تعلمه خلاص هو متعود في كده في بيته ان هو بيحط رجل على رجل قدام باباه ومامته عموما ما ينفعش يتعلم برضه دلوقتي. ليه؟ لازم يتعلم الادب الاول
خلاص انتم عارفين في الجامعة كل ما كانت الجامعة خاصة اكتر كل ما فلوسها اكتر ولما الانضباط بيكون اكتر احيانا فتلاقيه رايح بدري في موعد النهار. لكن لو المحاضرة الساعة تسعة وصاحبنا دخل عشرة الا ربع
خلاص هو بيفتح الباب وهو داخل رزع وراه وبعدين بيعدي كل الصفوف عاوز يقعد الاول. وباقول له لو سمحت آآ يا دكتور انا كنت جاي متأخر فانا عاوزك حضرتك تراجع الكلام ده
هنا هنقول بقى الراحمون يرحمهم الرحمن ومعلش وانت مش عارف ايه اللي حصل له وبتاع والكلام ده كله لازم تعلمه علاء يطلع برة ليه؟ نتعلم الاول الادب اتعلم الادب تتأدب تتعلم
خلاص؟ ولا يوجد تعلم الا بعد تألم طب ما اتعلمتش الادب خلاص تتعلم درجة تخصك تليق بك الباب ده آآ آآ مهم جدا ماشي هل ده يعتبر تنفير؟ اللي بيقول لي ده تنفير؟ هقول له ما فيش مشكلة. ادي حضرتك درس وحط حضرتك الموعد اللي انت عاوزه. واحنا هنبعت لك ناس في نص
المحاضرة خلاص تمسك الموبايل وتحط رجل على رجل وتتكلم وتهزر مع بعضها ونقول لك تنفيرا اياك انك تنصحهم بحاجة لو سمحت ماشي الباب ده انا عارف ان هو اه بصوا يا جماعة كل واحد هياخد منها حتة
ده الطالب دلوقتي هياخد حتة ايه ليه ليه الشيخ يتعامل كده والشيخة يقول بس الله ينور عليك. دوس دوس عشان نعلمهم ليه؟ التأدب. بصوا يا جماعة كل واحد كل واحد ممكن يعمل كده مع الوحي
الوحي نفسه ممكن يتعمل معه كده. انت ممكن تاخد الجملة وممكن في حاجة لو انت لك هوا انك ان ليك هوا تخلع الحجاب هتخلعي الحجاب وتقولي لا انا ماشية وراء النص
واللي متعلق ببنته بيكلمها بطريق غير شرعي او ممكن عادي جدا يجيب برضه ايه دليل فانا لما بتكلم فيه ده وانا بشر عادي جدا ممكن يتم تحريف المعنى المراد وفي الاخر خالص الرب مطلع على القلب. والرب مطلع
على كل شيء فالباب ده اه ضروري استيعابهم. في اعرابي انا اقبل اعلمه حتى ولو بال في المسجد. كما فعل النبي وفي كعب ابن مالك نقول ما حدش يكلمه وفي واحد زي عمر
نقول له اما انت تارك لي صاحبي وهو اللي غلطان وفي واحد زي ربيعة ابن كعب الاسلمي هنشد عليه علشان ايه؟ عشان وتر ابا بكر الصديق رغم ان ابو بكر الصديق ظاهرا الدنيا مختلفة
واخدين بالكم فده راجع لمين؟ راجع انت برضو انت بتختار من تتعلم منه. يا جماعة اختاروا الربانيين. عشان في الاخر خالص للشخص الرباني لا يستعمل هواه في هذه الامور لا يستعمل هواه في هذه الامور
في الاول والاخر هذا دين هذا دين لا يكون بالاهواء ينقل لا لا لا انت هتصدر واحد في التعامل معها. النهاردة هو المعلم يا جماعة اللي عنده النرجسية العالية دي
والمعلم اللي عنده الكبر الرهيب ده. والمعلم عنده سوء الزن والمعلم اللي عنده والمعلم اللي عنده. هو دول جم منين ما داه جه ما لقاش حد على الايه لقى حد صدره بدون ما يربيه
وبدون ما يأدبه وللعلماء بيتكلموا في اداة طالب العلم هو يا جماعة هل ده كان مسلا كان طرف؟ كانوا هم فاضلين؟ كانوا ايه؟ انا اسف يعني لان بعض الناس ممكن يفهم
الصورة السلبية ديت كأن العلماء بيتكلموا في اداة طالب العلم من باب ان يزبطوا شغلهم يعني كأن مسلا كان عندهم زي كده مجلس اه شعب خاص يزبطوا قوانين ايه تمشي عليهم يعني لأ الموضوع مش كده خالص
لابد ان تحسن الزن بهؤلاء كل هؤلاء ما اتكلموش في اداب طالب العلم. واتكلموا في الرقي ده عشان في الاخر خالص يزبطوا شغلهم. لا لكن ليحمو هذا الاسلام ويحموا التصدر
ويحمو انك تطلع تتكلم وترث مكان رسول الله صلى الله عليه وسلم ما انتم برضو عشان تدركوا يعني ايه النهاردة خطيب الجمعة ده لو النبي صلى الله عليه وسلم موجود في الحي هو هيطلع يخطب
هو هيطلع يخطب لأ يبقى ازا هو دلوقتي بديل النهاردة وارث مين بيقوم بمقام مين محمد صلى الله عليه وسلم فانتشنتكم في المقام ده لا انت لازم تكون مؤدب لازم تكون مؤدب
ولازم ان انت بتعلمهم تعلمهم ايضا الادب واخدين بالكم يا جماعة؟ الكلام ده آآ ضروري استيعابه لان اللخبطة فيه اه سواء سلبا او افراطا او تفريطا بتؤدي لمشاكل. وانا قلت اه في بداية اللقاء ان الموضوع ده حسنة بين سيئتين
فمحتاجين صبر على التعلم صبر على التحصيل صبر في التبليغ انا كمعلم برضو انا محتاج ان انا اكون صابر وانا ببلغ العلم وزي ما قلت لحضراتكم مكان حسيت فيه ان هيحصل فيه قدر من
التعامل اللي هو بقى فيه حزوز نفس وهندخل في جزء معين. لان انت النهاردة لو معلم القرآن بتاعي وآآ هنقول وحضرتك فعلا ماشي صح. لكن الطالب لم يستوعب او في حاجات معينة سلوكيات
ان ولم تهزب معك وبدأ يتعامل معي ان انا اخري راجل معلم بفلوس او اخري ان انا واحد معه في الادارة زميله فبيتعامل معايا بطريقة معينة فيها خطأ فانا اجلالا لما احمل انسحب. ليه؟ عشان اكمل في تعليمهم
عشان في الاخر خالص اما ييجي واقول له ايه؟ النهاردة عندك تسميع سورة الاعراف ما يبقاش مستحضر امبارح ان هو قاعد عمال يناقشني في في حاجة ويقول لي لأ معلش انت كده لأ انت كده انت راجل آآ انت غلط وانت حساباتك
انها غلط وانت ما بتفهمش اه القانون الصح بيقول ايه ومش عارف علم الاقتصاد بيقول ايه وعلم التصميم وعلم الادارة بيقول ايه وعلم مش عارف القيادة بيقول ايه وقاعد يتكلم معاك امبارح ساعة واتنين وتلاتة وعشرة في المفهوم ده
تيجي بكرة تقول له سمع الاعراف. اعرف ايه بقى؟ كل سنة وانت طيب خلاص انتهى احنا بقينا زمايل احنا كده بقينا زمايل الموضوع انتهى واخدين بالكم طب الحل ايه؟ الحل بقى انك احنا نفهم يا جماعة نفهم ان العلوم دي
والحاجات دي لابد لو طالب العلم مش مستوعب كويس جدا المقالات والفريق كله مستوعب هيحصل مشكلة. الجماعة بتوع التسويق خلاص لو دارسين للتسويق الارضي التسويق اصلا اللي معروف مين اصلا ايه؟ العلم التسويق دلوقتي للمصدر
برضه مدارس لازم تبقى مدرك كويس قوي المدرسة اللي انت ايه منتمي لها المدرسة دي بتقول ايه؟ طب النهاردة وانت بتتكلم في علم التسويق هل الاسلام بموضوع التسويق ده آآ ممكن تخدع في البضاعة
ممكن تخدع في رقم ما في شغل ارقام ممكن انت النهاردة تشوش وانت بتتكلم في الخدمات اللي انت بتقدمها. ممكن ممكن ممكن النهاردة هنعلمكم سيرة النبي صلى الله عليه وسلم لو ابنك عاوز يتعلم سيرة النبي صلى الله عليه وسلم. ولو ابنك عاوز يتعلم وبنتك عاوزة تتعلم يبقى انت ايه؟ لك
موعد معنا ومش عارف ايه الكلام ده كله. الكلام اللي انت قلته ده ده تسويق ولا الكلام ده حقيقة ومخرجات فعلا بنائية ربانية موجودة. لا والله انا بس واخد دورة في التسويق فعرفت اعملها يعني
بعرف اعمل اللقطة دي حبيب قلبي انتبه الله يكرمك هتيجي تحزب نفسك انت نجحت ولا ما نجحتش بايه بعدد لايكات ومقدار الشير وكم واحد دخل يأتي النبي وليس معه احد. ليه؟ لانه ما نجحش في التسويق. صح كده
في ملفات لان هتيجي معنا دلوقتي خلينا بقى بما ان دخلنا في الحتة دي وهو الاخلاص يا جماعة ودية اتكلمنا في شروط طالب العلم هنتكلم بقى ايه في اجنحة العلم المعينة على الطلب
اول حاجة الاخلاص فاذا خلل طالب العلم سواء كان معلم ومتعلم خلى من الاخلاص خلاص انتهى الموضوع دخل في حتة تانية وهنتكلم الاخلاص ده هيجي من اول يوم ولا ولا هيجي ازاي يعني
العمل اللي يقرب الى الله سبحانه وتعالى ويقصد به وجهه سبحانه وتعالى لابد في اي عمل انت بتعمله كمسلم كنا زمان بندرس واحنا في سنة اولى ابتدائي في الاستقامة المعنى ده
اما كبرنا بقى نعمل ايه؟ ما ينفعش نسيبه بصوا يا جماعة في مواد معك من اول الحضانة لغاية ما تدخل تربتك جميل يعني انت مسلا في الحضانة خدت الف باء تاء صح
اه المواد ديت اللي حصل خدتها في سنة اولى اعدادي يعني في اولى اعدادي كده لقيت ان في مادة اسمها نور البيان او مادة الحروف وبدأنا برضه ناخدها الف باون الف فتحة آآ كده
طب ليه؟ لان هي كانت زمان دي حاجات اساسية واتاخدت وخلصت صح؟ اه. الاخلاص مش مادة اساسية وخلصت الاتباع مش مادة اصلية وخلصت لان فيه ناس كتير بتتعامل مع الحاجات دي ان هي مادة وخلصت
واخدين بال لحضراتكم بالمناسبة يعني اداة طالب العلم مش مادة وخلصت ليه؟ لان طول ما انت ماشي كمسلم في طريق حياتك في شرطين لازم دايما تسأل نفسك. اي قرار هتاخده. سؤال
القرار ده تريد به وجه الله؟ اه تمام. على مراد الله سبحانه وتعالى ولا لأ ؟ اخلاص واتباع. فين الاخلاص؟ فين الاتباع؟ بصوا يا جماعة من علم انه مسئول سيعد جوابا صح
مش كلنا مسئولين يوم القيامة فمن علم انه مسئولا اعد للسؤال جوابا هنا لغاية هنا مش مش ده النجاح النجاح ايه؟ وان يكون صواب انت عارف دلوقتي ان في كمين على الطريق هيسألك على على الرخص. اه هتقول له ايه؟ هقول له بابا تعبان وانا رايح ازوره في المستشفى
انت كده اعديت جواب بس الجواب ده صح صواب هنا هنا الفكرة من علم انه مسئول اعد جوابه الجواب انك اول حاجة انك تدرك اي عمل هتعمله واحد ان يكون لله سبحانه وتعالى. اتنين
باتباع النبي صلى الله عليه وسلم. بس ما هو ربنا سبحانه وتعالى نزل لنا الدستور وجاب لنا النبي صلى الله عليه وسلم هيطبقه ايه؟ ان هنطبق الدستور ده ازاي فانت بتعمل اي حاجة بمراءة ليه؟ لله سبحانه وتعالى
هنعملها ازاي كما علمنا رسول الله صلى الله عليه وسلم. بس سهلة اهي؟ اه هلبس النقاب مسال اهو البس الحجاب هالبس النقاب. هاتستر خلينا نبعد عن اي ايه؟ لبس عاوز اتستر. تتستري ليه
عشان ربنا جميل يعني عشان انت شكلك حلو في الحجاب لأ عشان ربنا بقول لك ولا عشان كله في في الحي عندنا ملتزم فانا مش هينفع عشان شكلي لا لا لله سبحانه وتعالى. طب انت هتلبسي لله؟ طب ما
كده هتلبسي ازاي بقى ؟ كما امرني رسول الله صلى الله عليه وسلم. سهلة اهي صح؟ اه. بس عاوزة توفيق من الله سبحانه وتعالى جميل؟ فاي عمل هتتقرب به الى الله وتقصد به وجهه الكريم
لو خلى من الاخلاص خلاص بقى هنروح في حتة تانية ولزلك الله سبحانه وتعالى يقول في الحديس القدسي انا اغنى الشركاء عن الشرك من عمل عملا اشرك فيه معي غيري تركته وشركه. سؤال
دلوقتي ربنا يحفز الجميع لو فيه راجل متزوج زوجته قالت له الاتي قالت له بص انت انا بحبك موت وانت من احب الناس الى قلبي بس انا عاوز اصارحك بحاجة
انا قلبي تسعة وتسعين في المية لك وتسعة من عشرة تسعة وتسعين وتسعة من عشرة لحضرتك هيقول ايه؟ ياه الله اكبر ولا هيقول ايه؟ طب والحتة اللي باقية ديت وواحد اللي من عشرة ده
قالت له لمحمد ابن خالتي انا كنت بحبه زمان وهو ايه واتنا عايشين مع بعض وكده كل شوية اجي اخد منه الواحد ده وادهولك مش عارفة ايه اللي ممكن يحصل ساعتها
هيزعل جدا جميل هيموت بيمين هيطلقها جميل المهم لو ما صليناش عليها في اليوم ده فهيكون لطف بها يا جميل؟ طيب ازا كنت انت لا تقبل هذا ولله المسل الاعلى. انا اغنى الشركاء عن الشرك
فمن عمل عملا اشرك فيه معي غيري تركته وشركه بص هو العمل ده انا عامله من الصافي بص يعني هو معزمه لله يعني انا هقول برضه اللي لي واللي علي هو معزمه لله. بس فيه حتة
عشان الشيخ يقول لي الله عليك خلاص يوم القيامة ابقى اشوف الشيخ بقى رح قل للشيخ انا كنت بعمل لك حتة كده انا اغنى الشركاء خلاص اطلب الاجر ممن ايه؟ فعلت له. انت عملت للشيخ. طيب الله يعينك. رح شف بقى الشيخ هيتكل. يقول لك ايه بقى
ايه ده هو موضوع هو هيدخلني كده في التوتر ده ليه عشان كده لابد انك تكسر من الاعمال اللي بتغزي عضلة الاخلاص. اللي منها ايه انك تصحى قبل الفجر او قبل ما تنام تصلي ركعة ركعة وتر. ما حدش شايفك او حتى لو حد شايفك في الاخر واحد او اتنين. لكن الاصل
انا بركز ان في حاجات بتصدق حتى لو كل العمارة شايفاني وانا بطلع الحاجة بس ما حدش عارف ايه اللي جوة ايدي كله فاكر ان هي ايه؟ خمسة جنيه وهي متين جنيه
انا ماشي مع والدتي ورحت ايه مميل على الراجل بتاع القمامة واديته ايه؟ حاجة في ايده فوالدتي شافتني اه بس واحدة بتقول والله محمد ده الله يجزيه خير دايما يدي ايه الحاج عادل حاجة. ايوة انا اديت الحاج عادل هي فاكرة ان انا اديتها اديته عشرة
بس انا اديته حاجة تانية خالص الحاجات دي بتقوي بقى بتدربك على الاخلاص في المواقف بعد بعد فترة بقى ماشي؟ وعلى فكرة الكلمة اللي بتسمعها من كتير من النساء يقول لك بص انا انا عيبي ان انا بقول الحق. وانا الحمد لله ما بحبش اجامل. لا هو حضرتك اما تقولي الجملة دي
معناها ان انت اخلصتي كده. لا لا لأ ده هي دي طبع عند كتير من النساء بيقولوها ما تقلقيش يعني يعني دي كده حاجة من باب الايه ان اللي جاي هيطرقع له يعني
حاجة بتتقال في البداية يعني فلزلك لابد يا جماعة الاخلاص في العبادة. وطلب العلم عبادة طلب العلم عبادة فمهم جدا ان الانسان يدرك هزا الباب ولزلك لي يوم القيامة فيه تلاتة
اتصاعر بهم النار عارفينهم مين هما اول تلاتة هتسعر بهم النار. يعني اول تلاتة كده ايه الشوي هيبدأ بهم. عافانا الله واياكم. مين هم ها مين هما واحد طلب علم وواحد جاهد وواحد كان قارئ القرآن
يا اللي قرأت القرآن ربنا اعطاك القرآن. عملت ايه فيقال يقال لقارئ القرآن يوم القيامة. هذا وقت اديناك واديناك وعملت ايه؟ يقول ايه يا رب قرأت فيك القرآن ده اللعلة كلها اللي انا كنت بعملها لاجلك. فيقال له مازا
جذبت بل ليقال وقد قيل ليقال قارئ وقد قيل اتقال اتقال ان انت احسن واحدة فاهمة في القراءات واتقال ان انت احسن واحدة بتاعة مخارج واتقال اللي انت احسن واحد بتلعلع فين؟ في الوتر. وبتلعلع في الدعاء. وبتلعلع في التراويح
واديك اللعلعت بس كنت بتلعلع خارج الطريق خلي بالك يقال لقارئ القرآن. طب ويجي واحد منفق كان بينفق. ها عملت ايه في المال؟ انفقت فيك. المال يا رب كذبت بل ليقال منفق وقد قيل
يا جماعة الرعب في كلمة وقد قيل ان انت حبيت تخدع فالخدعة ان مشيت. طب يلا يا عم يقول لك ايه بكاء الشيخ محمد في صلاة الفجر. ودي على الصفحة الرسمية بتاعة الشيخ محمد. والشيخ محمد مبسوط. يقول لك اصل مش انا ده الاشراف
الله عليك اسمها فجريات الشيخ محمد. مش ايه؟ تلاوات فجرية لأ فجرية يعني ايه انك قاعد عمال تحط ويقول لك البكاء يقول لك ايه سبحان الله لن تخشع الا مع مسل هزا الصوت
يا حلاوة وانت مش قلقان على نفسك. يقول لها والله هعمل ايه بقى الطلبة؟ طلبة ايه يا عم الحاج؟ انت نفسك تدي لايكات للطلبة بقلبك لو في ناس ممكن تبقى هو المشرف وهو صاحب الصفحة
انا اعرف واحد كان بيقول لي ان هو بيدخل بعناوين تانية ويثني على حاجاته بعهده هتحس ان ابليس قال له لأ كتير قوي كده كتير قوي كده. لأ انت كده يعني ايه
الموضوع لأ الصراحة يعني الموضوع ما عنديش. انت شكلك يا حبيبي تطلع على حد نفسي. لأ الموضوع ده كبير. انا اخري انكشك في حاجة لكن تدخل في دي لأ سبحان الله
انا بالنسبالي كواحد مربي نفسي ان اي مقطع فيه بقى بكاءات مش عارف ايه وخشوع ايه والكلام ده على صفحة اللي عمل الحاجة دي لا اسمعه لا اسمعه ابدا رحمة به وبه
نسأل الله العفو والعافية لان لو سمعتها وعجبتك مع الوقت ها يعني هتبهت عليك ولو بهتت عليك ممكن تقلد وعسى الله العفو والعافية. آآ لا من الحاجات ضمن الانفاق التالت بقى
التالت ده بقى واحد قاتل يا جماعة شوفوا الاتنين اللي فاتوا حاجة واللي جاي ده حاجة. عارفين ليه ده واحد قاتل ليقال جريء ومقاتل وقد قيل يا جماعة ده ضحى بنفسه
انتم واخدين بالكم؟ ضحى بنفسه يعني ايه؟ هو عاوز الناس تقول عليه اه ده تقيل ده شجاع عمل ايه؟ راح قال طب ما اقتل نفسي عشان يشوفوني اللي انا برنس وتقيل
عشان كده الله اعلم الله اعلم بديه بالقلوب لا تحكم على حد سلبا ولا ايجابا الا بالسياق اللي زهر لنا. لكن يوم القيامة ده يا جماعة يوم عجب! عجب يوم عجيب
وبدا له من الله ما لم يكونوا يحتسبون ما كانش في دماغك خالص خالص. تفاجئ ان يوم القيامة لخبطتك وارتكابك للزنا والفاحشة القصص دي كلها كل عد بحاجة انت مش كنت شايفها خالص خالص
عملتها هي اللي خلصت المشهد وكنت مكسر الدنيا دعوة ودروس صبح ودرس خميس ودرس جمعة ودرس مش عارف ايه ودورة هنا ودورة هناك وبتاع وكله طار ليه؟ كان في حتة كده انت مش كنت زابطها
والله عاوزين نتكلم في موضوع كده يعني فموضوع الاخلاص ده ليس بابا للوسوسة ليس بابا للوسوسة. امال ده باب ليه؟ باب انك تنتبه باب انك تنتبه احيانا يا جماعة احيانا تقعد مع والدتك فتكلمك في خطر الاكل الغير صحي
تقول لها انا اترعبت يا ماما انا انا جا لي وسوسة من الايه من الاكل. لأ هي مش الهدف انك يجي لك وسوسة. انك يكون عندك سقافة خطر الحاجة دي
وانك محتاج كل شوية حد يقول لك اصحى انت رايح فين الكارتات اللي على الطريق الكماين اللي على الطريق مهمة بتاعة الرادار ليه؟ لان لو مش موجودة انت هتسرح وتدوس. والطريق هياخدك كل اما تلاقي الطريق واسع ومتسفلت اكتر وفي واحد جنبك بيجري هيسحبك
فهيجري صح؟ فتلاقي فيه كمين فجأة رادار وهيطبق عليك القانون الجديد آآ مش عارف هتدفع فورا وتعمل ايه؟ ايه ده! ايه ده! ما هو لو الحاجة دي مش كل شوية بتطلع لك
انت ممكن تنسى نفسك والطريق يجليك وتفقد روحك بعد كده فنفس الكلام مع مواقع التواصل والحاجات دي كلها ممكن تنسى نفسك وتبدأ كل شوية ايه بس في ناس بقى عندها اصلا
هو اصلا شخص عارفين كده في واحد عنده قابلية المرض في واحد اصلا عنده قابلية الوسوسة فبينفخ بقى في اي حاجة بوصل انا ما كنتش يا عم انت صليت اصلا ما حدش شايفك
اللي بيقيم الليل يا جماعة مش معنى ان كل اعماله آآ مخلصة بس من علامات ان هو بعيد عن النفاق ان شاء الله حتى لو كانوا ركعات قليلة اللي بيتصدق صدقات خفية حتى ولو رآه الناس بس خفية في قيمتها
ده ان شاء الله بعيد عن النفاق ففي مؤشرات تبعدك عن النفاق اللي بيحافز على الصلاة في وقتها المغرب ازن بيبدأ على طول يستعد. ده ان شاء الله من الناس البعيدة على النفاق
بس مش معنى ان انا بعيد عن النفاق ان مش في بعض اعمالي ممكن تبقى فيها رياء لأ عادي ممكن تبقى فيها رياء. ممكن انا النهاردة مسلا كل الدروس اللي اديتها
الاسبوع اللي فات دي كان فيها جزء فيه رياء. يمكن الدرس ده ما فيهوش. ممكن ما اعرفش ممكن ما تعرفش بمعنى ايه؟ ان انا ما اعرفش. لا انك بتحاول بقدر الامكان
تجاهد تجاهد نفسك مسقط يا جماعة الشاهد بس الشاهد انك كل شوية اللي احنا عاوزينه بس انك تسأل نفسك بس طب انا باجي اسأل نفسي يعني مسلا انا النهاردة جايد الدرس وانا جاي ادي الدرس بقول بانوي بيني وبين نفسي كده بجدد النية ان اللقاء ده لله لعل الله ينفع به ولعل الله يفتح قلوب من يسمعه
انا حدست نفسي جميل التحديسة ديت ان شاء الله كافية لكن لو المفهوم ده غايب عني آآ زمان الناس دلوقتي مستنياني فيه الف واحد دلوقتي هيسمعني واديني بتعرف اكتر واديني واديني واديني انا سرحان. طب السرحان ده ما ضيعني
ليه؟ لان انا مش بذكر نفسي. طب جيت ازكر نفسي انت داخل ليه يا محمد؟ والله ما اعرف. طب داخل عشان الخير يعني والناس تفهم. والله ما اعرف. انا مش عارف. هو انا داخل للخير ولا داخل للشر. هو انا داخل مش عارف ايه؟ ولا لايه؟ هو انا داخل
قال لي ايه ولا ايه؟ لا انا كده اكون انسان عندي وسوسة يبقى ده عندي اشكال اشبه بمرضي ما لوش علاقة بقى بالاخلاص وعدمه. فاهمين عشان الحاجات دي مهمة ندركها
الجماعة اللي اتحبسوا في الغار كل واحد طلع بمطلع فواحد قال اللهم اني فعلت كذا وكالته كزا وكزا. الراجل اللي كان يعني بيبر والدته الراجل اللي ايه اللي اه اللي ترك بنت عمه والتالت اللي حافز على
المال بتاع العامل بتاعه واوروبا. قال ايه اللهم ان كنت فعلت هذا ابتغاء ما عندك ففرج عنا ما نحن فيه. هو عارف الاعمال اللي في الاغلب عملها لله سبحانه وتعالى
جميل؟ اه فاحنا ليه بنقول الكلام ده؟ طيب بالمناسبة بقى التلاتة دول له من اوائل ما تسعر بهم النار عارفين احد المقاصد ايه اني لا اخدع اني لا اخدع خداع دا هما الناس
عدى عليهم ولكني لا اخدع فاشجد دايما تسأل الله ان يسددك وييسر لك الخير طيب الموضوع ده هييجي ازاي خلونا نتكلم شوية الاخلاص ده يا جماعة مش هنصحى من النوم
نلاقيه جه لا الاخلاص ده بياخد عالي جدا في البداية هياخد وقت وهياخد مجاهدة ازاي طلب العلم في اول الطلب ما استحضرتش فيه النية الصالحة لله نقول لك ايه؟ ما فيش مشكلة
طالما مش مشكلة ايه ما فيش مشكلة ايه طالما يعني في شرط ان ما فيش نية فاسدة تمام كده يعني انا مش عارف استحضر نية صالحة وتحضر. ما تستحضرش ما فيش مشكلة خالص
لو انت في بداية طلبك للعلم وانت بتحصل العلم مش قادر تستحضر نية صالحة. وهقول لكم ليه منطقية بشرط ايه هو الشرط ده؟ انك ما تستحضرش نية فاسدة انا رايح اتعلم القرآن عشان اخد الامامة من مسجد الحي
واكسر الدنيا بقى والناس كلها يقولوا علي احلى واحد صوته حلو في الدنيا. جنيه ايه نية فاسدة صح؟ ايوة تقاومها بقى النية دي خلاص النية دي تغيرها غير الدافع ده يعني الدافع للايه؟ اللي عاوز يفهم اكثر
انا مش مستحضر دافع خير قوي ما فيش مشكلة. البداية ما فيش مشكلة. ابن عبدالبر بيقول باب الخبر عن العلم انه يقود الى الله على كل حال يقول حبيب ابن ثابت ابن ابي ثابت وده احد كبار التابعين رحمة الله عليه. يقول طلبنا هذا الامر وليس لنا فيه نية
تاني كده طلبنا هذا الامر وليس لنا فيه نية. الكلام اللي انا باقوله ده محسن لجلد الزات. ويخلينا نفهم الموضوع اكثر بوضوح حبيب ابن ابي ثابت بيقول ايه بيقول طلبنا هذا الامر وليس لنا فيه نية ثم جاءت النية بعد
تمام كده وعلى مسل هذا يحمل اثر معمر اللي كان بيقول طلبنا العلم كغير الله. فابى ان يكون الا لله ولزلك ابن زماة بيقول كلمة جميلة قوي يقول في كتابه تزكرة السامع والمتكلم
قال لا يمتنع من تعليم الطالب لعدم خلوص نيته فان حسن النية مرجو له ببركة العلم. يا جماعة الكلام ده دواء. الكلام ده دواء. لاي حد عنده التوت في النية
وان هو ايه اتخض وانا كنت قاصد ان انا ما قولش الكلام ده في البداية. عشان تبقى انت عارف الاول المنزلة العالية. بعد كده تاخد الايه؟ الضبط الضبط ايه بقى؟ لا يمتنع من تعليم الطالب لعدم خلوص نيته ان نيته مش خالصة لله
ليه بقى دول؟ فان حسن النية مرجو له ببركة العلم. حد فاهم حاجة عاوز يقول لك ايه فانت هتزبط نيتك ازاي؟ ما انت هتزبطها بالعلم النافع. صح فانت طول ما انت ماشي العلم النافع هيزبطها
يعني هو في واحد في واحدة عاوزة تعمل عصير او عاوزة تشرب كوباية شاي والسكر اللي موجود يا دوب معلقة نص معلقة صغيرة مش هتستمتع بالشاي صح فبنقول لها ايه
خلاص كملي وحاولي تجمعي قرشين عشان هنشتري سكر والشاي هيحلو احيانا تيجي تقول ايه لأ انا عاوزاه يحلو الاول مهو مش هيحلو الا بالسكر اللي هنشتريه فاهمين فالعلم ده اوعى
تسول لك نفسك تقول انا ما جبتش آآ خلاص النية مش عاوزة تيجي فانا هسيب الطاقة دي. التحصيل. هنقول لك لأ هتخسر كتير قوي ودي من وساوس الشيطان اللي ممكن يبعدك
عن بركات الرحمن بسببها زي واحد يقول لك ايه انا عملت زنب كبير قوي فما ينفعش اكون مع الصالحين. هتبقى مع مين طيب الشيطان قال له انت ما ينفعش تبقى قاعد وسط الناس الطاهرة دي. امال اروح مع مين بقى؟ رح للناس اللي مش نضيفة
وهو ده الطبيعي يعني هو ده منطقي او يقول له نقفل على انفسنا بقى ولازم يتوب بينا وبين ربنا. يروح قافل على نفسه ايه اللي يحصل مين هيبقى شيخه في القعدة دي
شوشو وسوسو سوسو نفسه الامارة بالسوء وشوش الشيطان ودودي الدنيا بس ادي تلاتة هيستلموه ودول بقى اللي هيدوا له الدرس بقى وده انهم يتكلموا مع بعض ودي الخلطة بقى. لأ اصبر نفسك مع الذين يدعون
خليك معهم اللي هم القوم لا لا يشقى بهم جليسهم. انت يا عم شقي. اه ما تقلقش طالما انت من الصالحين هتعدي يا جماعة لو انت ماشي في موكب نائب الوزير
او وزير الداخلية في كمين هيوقفك حتى لو انت كان عندك مخالفات في الازاز بتاعك او في اي حاجة تانية. في حد هيوقفك لأ ليه ؟ اجلالا للموكب ولله المسل الاعلى
اجلالا لانك مع الصالحين هم القوم. حتى الملائكة استشكلت يا رب ده فين فلان لم يأتي لهزا هم القوم لا يشقى بهم جليسهم. يلا يلا عدوا عدوا عدوا عشان كده مهم محب الصالحين الضبط بتاعها ايه؟ ولست منهم لان في بعض الناس بيكرهها ازاي؟ احب الصالحين ولست منهم يعني لست انت
اه مستمع منه ازا بيقول ابن جماعة ايه لا يمتنع من تعليم الطالب لعدم خلوص نيته فان فان حسن النية مرجو له ببركة العلم قال بعض السلف طلبنا العلم لغير الله فابى ان يكون الا لله اللي هو كلام معمر. قال قيل معناه شوفوا الكلام الجميل. معناه ايه بقى؟ قال فكانت عاقبته
انصار لله لان اخلاص النية الكلام ده يعني انا كواحد من الناس لو كنت الكلام ده اتعلمته وانا في بداية الطلب لعل الله نفعني به. لكن بما ان الله لم يقدر هذا
فكان هذا هو الخير بيقول ايه بقى؟ بيقول لان اخلاص النية لو شرط في تعليم المبتدئين فيه مع عسره على كثير منهم لادى ذلك الى تفويت العلم كثيرا من الناس
شوفتوا الكلام عامل ازاي يا جماعة كلام الاوائل دول دواء كلام الاوائل دواء بيعالجك من افات كتير ممكن تقع لك وانك تفهمها من بعض المعاصرين على غير محلها يقول لان اخلاص النية لو شرط في تعليم المبتدئين فيه مع عسره ان هو عسير على كتير منهم لادى ذلك الى تفويت العلم كثيرا
من الناس فالطبيعي ان الواحد في البداية بيجي بيجي يطلب العلم من باب انه عاوز يعرف دينه بقى ويتعلم اكتر ويحب اكتر ومش عارف ايه واحيانا بتبقى رغبة بابا وماما لو
ازهر وكده لكن لسه عشان كده ابن الرماعة بيقول ايه؟ لكن الشيخ يحرض المبتدأ يحرض المبتدأ على حسن النية بتدرج بالراحة حافز على قيام الليل على صدقة على دعاء على انك مش عارف ايه حاجات كده ايه بعض الحاجات الخفية الخفيفة
يحرض المبتدأ على حسن النية بتدرج قولا وفعلا بلاش اول ما الطالب يجي تقول له بص احنا هنتكلم في اداب طالب العلم. وده كلام جميل. لكن الخوف فين ودي من ضمن الحاجات اللي بيقع فيها كتير من المعاهد الشرعية واللي بتدرس العلم
ييجي يتكلم في مع المبتدئين في اداب طالب العلم. جميل جميل جدا وضروري جدا لكن يجي يعمل ايه بقى؟ يجي في جرعة الاخلاص دي يزود الجرعة قوي فايه اللي يحصل الناس تترعب
ويبقى دخلهم كده الاول المعهد الشرعي دخلهم كده ايه تقريبا في حوالي تلاتين في المية وسواس قهري كده دلوقتي خلاص فمحو جلب زاد من البداية كده اما ادخلهم هيكملوا كده او الناس مشيت. وهو مش واخد باله هو لا يقصد
لكن الرباني زي ما ابن جماعة بيقول كده يحرض المبتدأ على حسن النية بتدرج قولا وفعلا ويعلمه بعد انسه به يعلمه بعد ايه بعد انسه بالعلم. نقوله له كده بالراحة انه ببركة حسن النية ينال الرتبة العلية
من العلم والعمل وفيض اللطائف وانواع الحكم وتنوير القلب وانشراح الصدر وتوفيق العزم واصابة الحق وحسن الحال والتسديد في المقال الدرجات يوم القيامة وان الحاجات دي هتيجي امتى؟ بعد حسن النية كده. واحد هنا ماشيين وبالراحة هتفتح معنا
وفي كتاب المعيد في ادب المفيد والمستفيد لا ينبغي ان يمتنع من تعليم احد لكونه غير صحيح النية فالامتناع عن من تعليمهم يؤدي الى تفويت كسير من العلم مع انه يرجى ببركة العلم تصحيحها اذا انس بالعلم
يا سلام الكلام دوا انا مش عاوز اعديه بس هعمل ايه بقى؟ عشان خلاص الوقت الخلاصة ان الاخلاص بالنسبة للعمل عامل زي الروح بالنسبة للجسد زي ما فيش فايدة من جسد بلا روح
ما فيش فايدة لعمل لا اخلاص فيه طيب ازا هو حاجة مفيدة جدا طيب الحاجة المفيدة دي بقى نعمل ايه عشان بتيجي بتدرج بتيجي بالتدرج بنبدأ بالراحة عاملة بالزبط كده زي تكوين جسم الطفل
هنبدأ بالرضاعة وبعدين حاجة السيريلاك وبعدين مش عارف ايه وسنة سنة سنة سنة يبدأ ياكل بقى ايه اللحمة الضاني بعدين بقى. لكن بدري بدري وهو رضيع خد كل حتة الضاني دي هيموت منك
فاحنا ممكن كل شوية اه ندي جرعة كده. اه. ندي جرعة اما الناس تنسى. ندي جرعة في الاخلاص. نفوق الناس نقول اه المعاني الطيبة ديت بحيس ان انا وانا بطلب العلم افوق اكون صاحي اقول اه صح انا محتاج كل شوية كده حد يروح ايه؟ يروح رامي علي ايه؟ حتة تلج
قفايا كده او ماية ساقعة يصحيني كده فوق اصحى لكن مش عشان يحبطني ويموتني لأ عشان يفوقني فاسأل الله ان يسددنا واياكم لما فيه خير هحاول ان شاء الله الا اطيل في السلسلة ديت ويبقى اخر لقاء الخميس القادم في سلسلة العلم سم نعود الى التزكية وطبعا العلم اساسي
للتسكين فان لم ننتهي ان شاء الله هننقل موعد العلم في وقت تاني حتى الناس اللي جاية لدرس التزكية تستمتع بالتزكية واسأل الله سبحانه وتعالى ان يرفع قدركم وييسر امركم ويسددنا واياكم للعلم النافع